Αντώνιος Ραγκούσης

Ο Αντώνιος Ραγκούσης (1889–1972) ήταν Έλληνας δικαστής που διετέλεσε δήμαρχος Αθηναίων (1950–1951).

 Βιογραφικά στοιχεία 

Γεννήθηκε στην Μάρπησσα Πάρου και ήταν γιος του Λιπράνδρου Ραγκούση. Σπούδασε νομικά και το 1929, με την ίδρυση του Συμβουλίου της Επικρατείας, διορίστηκε πάρεδρος σε αυτό.Διατελέσαντες δικαστές στο ΣτΕ, από την επίσημη ιστοσελίδα του ΣτΕ Το 1940 προήχθη σε Σύμβουλο Επικρατείας και το 1958 συνταξιοδοτήθηκε.Βιογραφικό Ραγκούση, από την ιστοσελίδα mikros-romios.gr Στις 21 Αυγούστου 1950 τοποθετήθηκε, σύμφωνα με νομοθετική ρύθμιση της εποχής, Δήμαρχος Αθηναίων προκειμένου να διενεργήσει εντός ευλόγου χρονικού διαστήματος τον δήμο σε εκλογές.Διατελέσαντες δήμαρχοι Αθηναίων ,
 από την ιστοσελίδα του Δήμου Αθηναίων Παρέμεινε σε αυτόν μέχρι τις 19 Μαΐου 1951. Κατά τη διάρκεια της θητείας του, αν και υπηρεσιακός, υπερασπίστηκε με σθένος τα συμφέροντα του δήμου.Δημήτριος Αλεξ. Γέροντας, Ιστορία του Δήμου Αθηναίων (1835-1971), Αθήνα 1972, σελ. 384 - 385

Διετέλεσε, επίσης, πρόεδρος του Θεραπευτηρίου "Ευαγγελισμός".

Απεβίωσε στην Αθήνα. Ήταν παντρεμένος και είχε δύο κόρες. 

 Παραπομπές  	

Κατηγορία:Δήμαρχοι Αθηναίων
Κατηγορία:Έλληνες δικαστικοί
Κατηγορία:Έλληνες πολιτικοί του 20ού αιώνα